Diari Oficial de la Generalitat Valenciana


Sumari del DOGV 5750, del 25-04-2008 (2008/5092)

ORDE d'11 d'abril de 2008, de la Conselleria de Presidència, per la qual s'aprova revocar l'autorització perquè les funcions de tresoreria de l'Ajuntament de Burriana foren exercides per funcionari degudament qualificat de la corporació
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5750

Data del DOGV
:   25-04-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/5092


Data del document
:   11-04-2008

Organisme emissor
:   Conselleria de Presidència

Tipus de document
:   Ordre

Anàlisi jurídica

 Descriptors 

:   * Borriana
    * comptable
    * professió administrativa
    * administració local
    * qualificació del personal

ORDE d'11 d'abril de 2008, de la Conselleria de Presidència, per la qual s'aprova revocar l'autorització perquè les funcions de tresoreria de l'Ajuntament de Burriana foren exercides per funcionari degudament qualificat de la corporació [2008/5092]  
El Ple de l'Ajuntament de Burriana, en la sessió plenària del dia 10 de març de 2008, va acordar sol·licitar a esta conselleria de Presidència la revocació de l'autorització per a l'exercici del lloc de tresoreria per funcionari de la corporació degudament qualificat atorgada per l'Orde de 20 d'octubre de 2003, publicada en el DOCV número 4632, de 18 de novembre de 2003, per resultar convenient per als interessos municipals.  
Atés el que disposa la disposició addicional tercera del Reial Decret 1732/1994, de 29 de juliol, sobre el caràcter excepcional de l'autorització de l'exercici del lloc de tresoreria per funcionari de la corporació suficientment qualificat en funció d'uns límits poblacions i pressupostaris.  
Atés el que disposa l'article 2.f) de l'esmenat Reial Decret 1732/1994, de 29 de juliol, que disposa que en totes la corporacions locals amb secretaries de classe primera hi haurà un lloc de treball denominat tresoreria, reservat a funcionari pertanyent a la subescala d'intervenció-tresoreria, sense perjuí del que preveu l'apartat 2.f) de la disposició transitòria primera del Reial Decret 1174/1987, de 18 de setembre.  
Vist el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, que establix que fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això i fent ús de les competències atribuïdes per l'article 2.2.d) i 9.3 del Decret 159/1997, de 29 d'abril, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional  
ORDENE  
Revocar l'autorització concedida a l'Ajuntament de Burriana perquè les funcions corresponents al lloc de tresoreria siguen exercides per funcionari propi de la corporació degudament qualificat.  
Classificar el lloc de tresoreria de l'Ajuntament de Burriana com reservat a funcionari pertanyent a la subescala d'intervenció-tresoreria, sense perjuí del que preveu l'apartat 2.f) de la disposició transitòria primera del Reial Decret 1174/1987, de 18 de setembre.  
Contra esta orde, que posa fi a la via administrativa, es podrà interposar recurs contenciós administratiu davant del jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 11 d'abril de 2008  
El vicepresident primer i conseller de Presidència  
Vicente Rambla Momplet